b'\n_START_ARTICLE_\nZemljopis Filipina\n_START_PARAGRAPH_\nFilipini su dr\xc5\xbeava koju sa\xc4\x8dinjava oto\xc4\x8dje od 7.107 otoka ukupne povr\xc5\xa1ine od 300.000 km\xc2\xb2. Jedanaest najve\xc4\x87ih otoka sadr\xc5\xbei 94% od ukupne povr\xc5\xa1ine dr\xc5\xbeave. Najve\xc4\x87i od tih otoka Luzon ima povr\xc5\xa1inu od oko 105.000 km\xc2\xb2. Sljede\xc4\x87i najve\xc4\x87i otok Mindanao ima oko 95.000 km\xc2\xb2. Oto\xc4\x8dje je udaljeno oko 800 km od azijskog kopna, a nalazi se izme\xc4\x91u Tajvana i Bornea. Otoci su podijeljeni u tri skupine: Luzon, Visayas i Mindanao. Luzon otoci obuhva\xc4\x87aju sam otok Luzon te Palawan, Mindoro, Marinduque, Masbate i Batanes otoke. Visayas je skupina otoka u sredi\xc5\xa1njim Filipinima, od kojih su najve\xc4\x87i: Panay, Negros, Cebu, Bohol, Leyte i Samar. Oto\xc4\x8dje Mindanao obuhva\xc4\x87aju sam otok Mindanao te oto\xc4\x8dje Sulu, koje se sastoji od otoka Basilan, Sulu i Tawi-Tawi._NEWLINE_Filipini imaju tropsku klimu kojom dominiraju ki\xc5\xa1ne i su\xc5\xa1ne sezone. Ljetni monsuni donosi jake ki\xc5\xa1e ve\xc4\x87ini oto\xc4\x8dja od svibnja do listopada, a zimski monsun donosi hladniji i vla\xc5\xbeniji zrak od prosinca do velja\xc4\x8de. Manila te ve\xc4\x87ina nizinskih podru\xc4\x8dja su vru\xc4\x87a i pra\xc5\xa1njava od o\xc5\xbeujka do svibnja. Srednja godi\xc5\xa1nja razina temperature more rijetko padaju ispod 27 \xc2\xb0C. Godi\xc5\xa1nja koli\xc4\x8dina oborina je od 5000 milimetara u planinskoj isto\xc4\x8dnoj obali do manje od 1.000 milimetara u nekim za\xc5\xa1ti\xc4\x87enim dolinama.'